O'zbekistonga 2022 yil boshidan beri qancha pul o'tkazilgani ma'lum bo'ldi

O'zbekistonga 2022 yilning birinchi choragida 1,47 milliard dollar pul o'tkazildi. Bu haqda Markaziy bank axborot xizmati xabar berdi.
Qayd etilishicha, jismoniy shaxslar tomonidan yanvar–mart oylarida mamlakatga kelib tushgan xalqaro transchegaraviy pul o'tkazmalari 1,47 milliard dollarga yetgan. Ko'rsatkich 2021 yilning mos davriga nisbatan 49 million dollarga oshgan.
Tijorat banklari orqali jismoniy shaxslarga jami 1,73 milliard dollarga valyuta sotilgan. Bu 2021 yil bilan solishtirilganda 709 million dollarga ko'p.
Avvalroq O'zbekiston va Rossiya o'rtasida “Yagona transchegaraviy pul o'tkazmalari” to'lov tizimi faoliyati yo'lga qo'yilishi haqida xabar berilgandi.